EUROPOS KOMISIJA Briuselis, 2022 05 18 COM(2022) 231 final 2022/0164(COD) Pasiūlymas EUROPOS PARLAMENTO IR TARYBOS REGLAMENTAS kuriuo dėl „REPowerEU“ skyriaus ekonomikos gaivinimo ir atsparumo didinimo planuose iš dalies keičiamas Reglamentas (ES) 2021/241, taip pat iš dalies keičiamas Reglamentas (ES) 2021/1060, Reglamentas (ES) 2021/2115, Direktyva 2003/87/EB ir Sprendimas (ES) 2015/1814



AIŠKINAMASIS MEMORANDUMAS 1.PASIŪLYMO APLINKYBĖS Pasiūlymo pagrindimas ir tikslai Nuo tada, kai priimtas Reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė (toliau – EGADP reglamentas), Sąjungos visuomenę ir ekonomiką drastiškai paveikė beprecedenčiai geopolitiniai ir ekonominiai įvykiai. Prasidėjus Rusijos invazijai į Ukrainą, kaip niekad sustiprėjo poreikis skubiai pereiti prie švarios energijos, kaip numatyta iškėlus ES 2030 m. klimato tikslus ir 2050 m. poveikio klimatui neutralumo tikslą. ES importuoja 90 proc. savo suvartojamų dujų, iš jų 40 proc. – iš Rusijos. Be to, ES iš Rusijos importuoja 27 proc. naftos ir 46 proc. akmens anglių. Susiklosčius tokioms aplinkybėms, Europos vadovai paragino Europos Komisiją pasiūlyti taiklų ir veiksmingą atsaką. 2022 m. kovo 10–11 d. Versalio deklaracijoje Europos valstybių ir vyriausybių vadovai aiškiai pavedė Komisijai iki gegužės mėn. pabaigos pasiūlyti planą „REPowerEU“, kurio pagrindinis tikslas būtų sumažinti Sąjungos energetinę priklausomybę. Konkrečiai, deklaracijoje minima, kad valstybės narės susitaria kuo greičiau laipsniškai panaikinti priklausomybę nuo Rusijos dujų, naftos ir anglies importo. Versalio deklaracijos įsipareigojimai vėliau buvo pakartoti kovo 24–25 d. Europos Vadovų Tarybos išvadose, kuriose daug papildomo dėmesio skirta išliekančioms aukštoms energijos kainoms, darančioms vis didesnį neigiamą poveikį piliečiams ir įmonėms, kurį dar labiau apsunkina Rusijos karinė agresija prieš Ukrainą. 2020 m. pradėjus įgyvendinti priemonę „NextGenerationEU“, Europos ekonomikoje paklotas pamatas spartesnei žaliajai ir skaitmeninei pertvarkai. Tačiau dabar ši dvejopa pertvarka vykdoma sutrikdytomis pasaulinėmis aplinkybėmis ir kylant naujų neaiškumų. Kaip pažymėjo Europos vadovai, tapo kaip niekad aišku, kad gyvybiškai svarbu didinti Sąjungos energijos tiekimo saugumą ir mažinti ES priklausomybę nuo Rusijos iškastinio kuro – tik tada mūsų ekonomika galės sėkmingai ir tvariai atsigauti po COVID-19 krizės. Dėl didelių energijos kainų ir jos tiekimo sutrikimo rizikos, taip pat prie situacijos rimtumo prisidedančių kitų nenumatytų išorės veiksnių kyla grėsmė, kad pablogės visų valstybių narių ekonominės perspektyvos ir susilpnės socialinė bei teritorinė sanglauda. Konkrečiai, svyruojančios energijos kainos gali paveikti verslo, ypač pramoninės bazės, konkurencingumą, dėl to dar padidėtų nelygybė ir energijos nepriteklius, ir tai visų pirma pajustų pažeidžiamos visuomenės grupės ir mažas bei vidutines pajamas gaunantys namų ūkiai. Ekonomikos gaivinimo ir atsparumo didinimo priemonė (EGADP) yra Europos Sąjungos į ateitį orientuotos augimo strategijos po COVID-19 krizės kertinis akmuo – pagal ją nacionaliniuose ekonomikos gaivinimo ir atsparumo didinimo planuose nustatyta ateinančių metų investicijų ir reformų darbotvarkė. Tikimasi, kad nemažai į ekonomikos gaivinimo ir atsparumo didinimo planus įtrauktų priemonių jau ir taip gerokai padidins Sąjungos energijos tiekimo atsparumą, sumažins priklausomybę nuo energijos importo ir padės vykdyti teisingą pertvarką, nė vieno regiono ir nė vieno asmens nepaliekant nuošalyje. Ekonomikos gaivinimo ir atsparumo didinimo planai su juose jau numatytomis investicijomis ir reformomis, kuriomis siekiama įgyvendinti žaliąją ir skaitmeninę pertvarką, išlieka labai svarbūs. Vis dėlto dėl pastarojo meto geopolitinių ir ekonominių pokyčių tenka dar skubiau ir su dar didesniu užmoju imtis veiksmų sėkmingam atsigavimui po COVID-19 krizės užtikrinti. Šioje srityje tiek ES, tiek nacionaliniu lygmeniu tenka dar skubiau imtis dar didesnių reformų ir investicijų. ES nepriklausomybę nuo Rusijos iškastinio kuro įmanoma ir reikėtų pasiekti dar gerokai iki 2030 m. Šiuo tikslu plane „REPowerEU“ numatyta veiksmus, kurių imamasi siekiant užtikrinti energijos tiekimo ir laikymo saugumą, papildyti rinkiniu priemonių, padėsiančiu taupyti energiją, įvairinti tiekimą ir spartinti Europos perėjimą prie švarios energijos. Dujų tiekimą galima paįvairinti importuojant daugiau SGD ir daugiau dujų importuojant dujotiekiais ne iš Rusijos tiekėjų, taip pat didinant tvaraus biometano, t. y. pagaminto iš organinių atliekų ir žemės ūkio bei miškų atliekų, ir vandenilio, pagaminto iš atsinaujinančiųjų išteklių arba kito neiškastinio kuro, kiekį. Sutaupyti energijos galima ne tik namų ūkių, pastatų, transporto ir pramonės lygmenimis, bet ir elektros energijos sistemos lygmeniu didinant energijos vartojimo efektyvumą. Siekiant paspartinti Europos perėjimą prie švarios energijos, reikia didinti atsinaujinančiųjų išteklių energijos dalį energijos rūšių derinyje ir šalinti infrastruktūros trūkumus bei mažinti darbo jėgos bei įgūdžių stygių. Šių trijų rūšių intervencines priemones galima paremti investicijų ir reformų deriniu. Atsižvelgiant į visa tai, ekonomikos gaivinimo ir atsparumo didinimo planai yra tinkama priemonė šiems vis labiau neatidėliojamiems prioritetams įgyvendinti. Pagal šį pasiūlymą valstybių narių ekonomikos gaivinimo ir atsparumo didinimo planai sudarys strateginę tokių reformų ir investicijų įgyvendinimo sistemą – taip bus užtikrintos jungtinės visos Europos pastangos kurti atsparesnes, saugesnes ir tvaresnes energetikos sistemas. „REPowerEU“ tikslams pasiekti ypač tinkami daugiašaliai projektai ir tarpvalstybinio pobūdžio priemonės, visų pirma tos, kuriomis siekiama užtikrinti geresnes energijos jungtis tarp valstybių narių ir įvairinti tiekimą. Šiomis aplinkybėmis ekonomikos gaivinimo ir atsparumo didinimo planuose numatytos priemonės gali naudingai papildyti bendro intereso projektus, atrinktus pagal TEN-E reglamentą. Bendros svarbos projektai taip pat gali būti remiami pagal Europos infrastruktūros tinklų priemonę (EITP). Vis dėlto, ekonomikos gaivinimo ir atsparumo didinimo planų papildymai neturėtų sutrukdyti įgyvendinti jau pradėtą plataus užmojo reformų ir investicijų darbotvarkę, patvirtintą galiojančiais Tarybos įgyvendinimo sprendimais. Naujos priemonės, siūlomos reaguojant į geopolitinius ir socialinius bei ekonominius pokyčius, turėtų būti tikslinės, suderintos su ta darbotvarke ir ją papildančios. Todėl dabartiniame pasiūlyme siūlomi tiksliniai EGADP reglamento pakeitimai siekiant, kad: –į ekonomikos gaivinimo ir atsparumo didinimo planus būtų įtraukti „REPowerEU“ skyriai, kuriuose būtų numatytos naujos „REPowerEU“ tikslams pasiekti reikalingos reformos ir investicijos; –būtų užtikrinta pagal EGADP finansuojamų priemonių ir iš kitų nacionalinių arba Sąjungos fondų remiamų veiksmų sinergija ir papildomumas. Kartu su EGADP reglamento pakeitimais turėtų būti priimti ir kitų teisės aktų pakeitimai siekiant sukurti papildomų finansavimo šaltinių, iš kurių taip pat būtų galima finansuoti naujus „REPowerEU“ tikslus pagal EGADP. Šiuo tikslu pajamos, gautos apyvartinių taršos leidimų prekybos sistemos (toliau – ATLPS) aukcionuose parduodant tam tikrą dalį rinkos stabilumo rezerve (RSR) laikomų apyvartinių taršos leidimų, turėtų būti skiriamos naujoms su „REPowerEU“ susijusioms priemonėms finansuoti. Valstybėms narėms taip pat turėtų būti suteikta daugiau lankstumo perkelti joms tiek pagal Bendrųjų nuostatų reglamentą ((ES) 2021/1060) (BNR), tiek pagal Reglamentą dėl BŽŪP strateginių planų ((ES) 2021/2115) skirtus išteklius. Suderinamumas su toje pačioje politikos srityje galiojančiomis nuostatomis Šiuo pasiūlymu iš dalies keičiamas Reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė, Reglamentas (ES) 2021/1060 (Bendrųjų nuostatų reglamentas), Sprendimas (ES) 2015/1814 (Sprendimas dėl rinkos stabilumo rezervo), Direktyva 2003/87/EB (ATLPS direktyva) ir Reglamentas (ES) 2021/2115 dėl BŽŪP strateginių planų. Pasiūlymas grindžiamas esama ir gerai veikiančia EGADP sistema – pagal ją numatoma suteikti papildomos paramos priemonėms, kurių reikia siekiant paspartinti Sąjungos priklausomybės nuo Rusijos iškastinio kuro mažinimą, ir taip užtikrinti sėkmingą atsigavimą po COVID-19 krizės laikantis bendrojo ir konkretaus priemonės tikslo. Be to, pasiūlyme numatyta nacionalinių „REPowerEU“ skyrių koncepcija – taip skatinamas pagal EGADP remiamų priemonių ir iš kitų šaltinių, įskaitant nacionalinius fondus, finansuojamų veiksmų koordinavimas bei sinergija. Taigi EGADP tampa strategine „REPowerEU“ iniciatyvų įgyvendinimo sistema, todėl politika ir veiksmai, kuriais bus didinama Sąjungos energetinė nepriklausomybė ir tiekimo saugumas, bus maksimaliai vienas kitą papildantys, nuoseklūs ir derantys tarpusavyje ir bus sumažinta tokio perėjimo socialinė ir ekonominė kaina bei pasekmės pereinamuoju laikotarpiu.

Siekiant paspartinti „REPowerEU“ tikslų įgyvendinimą, pasiūlyme numatyta pasitelkti papildomus finansinius išteklius. Galimybė perkelti daugiau lėšų iš kitų Sąjungos priemonių, pavyzdžiui, sanglaudos fondų, į EGADP tam, kad būtų pasiekti „REPowerEU“ tikslai, pagrįsta tuo, kad šių priemonių ir dabartinio pasiūlymo tikslai tarpusavyje puikiai dera. Pasiūlymas atitinka sanglaudos politikos fondų ir bendros žemės ūkio politikos tikslus. Kadangi „REPowerEU“ tikslas – sparčiau mažinti ekonomikos priklausomybę nuo iškastinio kuro, pagal EGADP remtinų projektų pobūdis labai atitinka iš sanglaudos politikos fondų finansuotinų investicijų pobūdį, pavyzdžiui, investicijų į energijos vartojimo efektyvumo priemones atveju. Tas pats pasakytina apie bendrą žemės ūkio politiką ir tokį svarbų „REPowerEU“ prioritetą kaip atsinaujinančioji energija. Pasiūlyme taip pat numatytas derinimas su politikos rekomendacijomis, pateikiamomis per Europos semestrą. Valstybės narės, teikiančios pakoreguotus ekonomikos gaivinimo ir atsparumo didinimo planus, turės įrodyti, kad juose numatytomis priemonėmis veiksmingai atsižvelgiama į atitinkamas rekomendacijas. Ataskaitos apie pažangą, padarytą įgyvendinant nacionaliniuose „REPowerEU“ skyriuose nustatytas priemones ir veiksmus, bus, kaip numatyta EGADP reglamente, teikiamos pagal esamą Europos semestro sistemą. 2021 m. liepos 14 d. Komisijos pasiūlyme COM(2021) 571 siūloma iš dalies pakeisti Sprendimą dėl RSR, kad į šį rezervą perkeliama procentinė dalis ir minimalus rezervas būtų toliau dvigubinami iki 2030 m. To pasiūlymo tikslas – užtikrinti, kad nebūtų padaryta poveikio ilgalaikiams RSR tikslams – sumažinti perteklių ir užtikrinti rinkos atsparumą. Tačiau trumpuoju laikotarpiu dėl išskirtinės padėties energijos rinkose, kurią sukėlė Rusijos invazija į Ukrainą, Sąjunga turi sutelkti visus turimus išteklius, kad sparčiau atsisakytų Rusijos iškastinio kuro. Šiuo tikslu iš RSR reikėtų paimti tam tikrą dalį apyvartinių taršos leidimų (kurių rinkos vertė yra 20 mlrd. EUR) ir perkelti į EGADP, kad tos lėšos būtų naudojamos „REPowerEU“ tikslams. Siūlomi pakeitimai yra dalis įvairių su „REPowerEU“ susijusių priemonių, kurių Sąjunga ėmėsi reaguodama į pasikeitusią socialinę ir ekonominę bei geopolitinę padėtį; tarp jų – Reglamento dėl dujų saugyklų pasiūlymas, pasiūlymas dėl energijos rinkos modelio, bendro dujų pirkimo platforma ir ES saulės energijos strategija. Tos priemonės viena kitą papildo, nes šiame pasiūlyme daugiausia dėmesio skiriama tam, kad „REPowerEU“ veiksmai būtų skatinami ir jiems būtų sudaromos sąlygos nacionaliniu lygmeniu, o tos kitos priemonės skirtos „REPowerEU“ europiniam aspektui. Suderinamumas su kitomis Sąjungos politikos sritimis Pasiūlymas dera su kita Sąjungos politika, ją papildo ir jų sąveika bus sinergiška. Konkrečiai, pasiūlymas dera su platesniu Sąjungos energetinio atsparumo didinimo iniciatyvų rinkiniu, visų pirma su Komisijos pasiūlymais dėl 55 % tikslo priemonių rinkinio, pavyzdžiui, su trečiojo energetikos dokumentų rinkinio (Direktyvos 2009/73/ES ir Reglamento 715/2009/ES) peržiūra, Atsinaujinančiųjų išteklių energijos direktyvos (Direktyva (ES) 2018/2001) peržiūra ir Energijos vartojimo efektyvumo direktyvos (Direktyva 2012/27/ES) peržiūra, – visomis šiomis priemonėmis tikimasi sukurti atsparią ir tvarią Sąjungos energetikos sistemą. 2.TEISINIS PAGRINDAS, SUBSIDIARUMO IR PROPORCINGUMO PRINCIPAI •Teisinis pagrindas Vadovaujantis Sutarties dėl Europos Sąjungos veikimo 175 straipsniu (jo trečia pastraipa), siūlomu reglamentu siekiama prisidėti prie sanglaudos stiprinimo taikant priemones, leidžiančias valstybėms narėms mažinti savo energetinę priklausomybę nuo išorės iškastinio kuro ir didinti energijos tiekimo saugumą: būtent, didinti tvarios energijos gamybą ir tiekimą Sąjungoje ir sutelkti valstybių narių ir regionų išteklius bei jais dalytis. Bendrasis tikslas – užtikrinti tvarų ir saugų energijos tiekimą visoms valstybėms narėms ir visiems Sąjungos piliečiams, atsižvelgiant į didelius nacionalinius ir regioninius skirtumus ir kartu skatinant socialinį teisingumą bei užtikrinant teisingą ir įtraukią pertvarką, kad nė vienas regionas ir nė vienas asmuo nebūtų palikti nuošalyje. Esamoje geopolitinėje situacijoje išryškėjo, kaip skiriasi valstybių narių ir regionų priklausomybės nuo iškastinio kuro, ypač nuo importuojamo iš Rusijos, mastas. Įgyvendindama šią iniciatyvą ES bendradarbiaus su visomis valstybėmis narėmis ir telks lėšas iš įvairių ES šaltinių siekdama teisingai paskirstyti išteklius ir remti veiksmus, kuriais sprendžiami konkretūs kiekvienos valstybės narės energetikos uždaviniai. Vadovaujantis Sutarties dėl Europos Sąjungos veikimo 177 straipsnio pirma pastraipa, siūlomas reglamentas, kuriuo numatomas lankstesnis sanglaudos politikos fondų lėšų pervedimas, daro poveikį struktūrinių fondų organizavimui. Vadovaujantis Sutarties dėl Europos Sąjungos veikimo 192 straipsnio pirma pastraipa ir 194 straipsnio antra pastraipa, siūlomu reglamentu siekiama pakeisti Sąjungos šiltnamio efektą sukeliančių dujų apyvartinių taršos leidimų prekybos sistemą, siekiant prisidėti prie saugaus energijos tiekimo užtikrinimo Sąjungoje. Vadovaujantis Sutarties dėl Europos Sąjungos veikimo 322 straipsniu, siūlomu reglamentu nustatomos biudžeto vykdymo finansinės taisyklės, t. y. juo nustatomos naujų įplaukų asignavimų taisyklės. •Subsidiarumas Bendrasis pasiūlymo tikslas – stiprinti sanglaudą priemonėmis, leidžiančiomis valstybėms narėms puoselėti nacionalinę ir sykiu visos Sąjungos energetinę nepriklausomybę ir tiekimo saugumą. Tuo tikslu pasiūlymu nustatomas naujas įpareigojimas valstybėms narėms: teikdamos arba keisdamos savo ekonomikos gaivinimo ir atsparumo didinimo planus jos turi į juos įtraukti „REPowerEU“ skyrių, kuriame būtų numatytos konkrečios reformos ir investicijos, padėsiančios įveikti jų energetikos iššūkius. Svarbu pažymėti, kad valstybės narės pačios spręs, ar šias priemones jos nori finansuoti iš Sąjungos ar iš savo biudžeto lėšų, ar derindamos abu lėšų šaltinius. Atitinkamų priemonių, kuriomis bus įvairinamos Sąjungos energijos tiekimo grandinės ir dėl to ji taps atsparesnė ir mažiau priklausoma, įgyvendinimas atitinka visos Sąjungos bendrąjį interesą. Veiksmai Sąjungos lygmeniu yra būtini, nes reikia koordinuoti veiksmingą atsaką į didžiulius energetinius iššūkius – beprecedenčius energijos kainų šuolius, dėl kurių gali dar labiau išaugti socialiniai ir ekonominiai skirtumai bei nelygybė, ir nerimą keliančius geopolitinius įvykius Sąjungos pasienyje. Be to, kai kurie regionai sprendžia panašius energetikos iššūkius, todėl reikia imtis koordinuotų tarpvalstybinių veiksmų, padedančių užtikrinti didesnę sinergiją. Sąjungos intervencija duos papildomos naudos, nes bus sukurta speciali sistema, pagal kurią bus galima padėti valstybėms narėms rengti ir įgyvendinti labai reikalingas su energetika susijusias reformas ir investicijas. Papildomos naudos duos ir tai, kad šie veiksmai bus koordinuojami – taip bus užtikrintas nuoseklus visos ES atsakas, nors priemonės bus pritaikytos prie kiekvienos valstybės narės ypatumų. •Proporcingumas Pasiūlymas atitinka proporcingumo principą, nes juo neviršijama to, kas būtina Europos lygmeniu siekiant nustatytų tikslų ir ko reikia šiam tikslui pasiekti. Valstybėms narėms palikta veiksmų laisvė nuspręsti, kurias „REPowerEU“ priemones jos nori remti tam skirtu finansavimu pagal EGADP, o abipusiu sutarimu grindžiamas bendradarbiavimo pobūdis viso proceso metu teikia papildomų garantijų, kad bus laikomasi proporcingumo principo ir kad valstybės narės ir Komisija puoselės tarpusavio pasitikėjimą ir bendradarbiavimą. •Priemonės pasirinkimas Siekiant pasinaudoti jau sukurta EGADP sistema, „REPowerEU“ tikslams įgyvendinti tinkama teisinė priemonė yra reglamentas, kuriuo iš dalies keičiamas EGADP reglamentas, Bendrųjų nuostatų reglamentas, Reglamentas, kuriuo nustatomos valstybių narių pagal bendrą žemės ūkio politiką rengtinų strateginių planų rėmimo taisyklės, ATLPS direktyva ir Sprendimas dėl rinkos stabilumo rezervo.

3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI •Galiojančių teisės aktų ex post vertinimas / tinkamumo patikrinimas 2022 m. kovo 1 d. Komisija priėmė pirmąją metinę EGADP įgyvendinimo ataskaitą. Iš ataskaitos matyti, kad padaryta didelė pažanga, ir joje patvirtinama, kad EGADP įgyvendinama sėkmingai. Kalbant konkrečiai apie žaliąją pertvarką, apskaičiuota, kad šiam EGADP ramsčiui priskirtina iš viso 224,1 mlrd. EUR išlaidų, t. y. 50 proc. visų išlaidų, numatytų 22 ekonomikos gaivinimo ir atsparumo didinimo planuose, priimtuose iki 2022 m. kovo mėn. pabaigos. Išlaidos konkrečioms politikos sritims pasiskirsto taip: 29 proc. žaliosios pertvarkos išlaidų (bendra orientacinė suma 64,4 mlrd. EUR) skirta energijos vartojimo efektyvumo priemonėms, dar 12 proc. (bendra orientacinė suma 26,7 mlrd. EUR) – švariai energijai, t. y. atsinaujinančiųjų išteklių energijai ir tinklams, o žaliesiems daugiašaliams arba tarpvalstybiniams projektams iš viso išleista daugiau kaip 27 mlrd. EUR. •Konsultacijos su suinteresuotosiomis šalimis Nors oficialių konsultacijų su suinteresuotosiomis šalimis nebuvo surengta, „REPowerEU“ buvo išsamiai aptarinėjama su valstybėmis narėmis. Pavyzdžiui, 2022 m. balandžio 6 d. Komisija diskusiją šia tema surengė neformalioje ekspertų grupėje dėl EGADP įgyvendinimo. Vėliau Komisija surengė specialius dvišalius susitikimus su kiekviena valstybe nare, kad aptartų su „REPowerEU“ susijusius nacionalinius prioritetus. •Poveikio vertinimas Dėl skubaus pasiūlymo pobūdžio poveikio vertinimas nebuvo atliktas. •Pagrindinės teisės Pasiūlymas turi teigiamos įtakos Sąjungos pagrindinių teisių apsaugai ir plėtrai, darant prielaidą, kad valstybės narės prašys paramos susijusiose srityse ir ją gaus. Pavyzdžiui, reformomis ir investicijomis, susijusiomis su tokiomis sritimis kaip kova su energijos nepritekliumi, gali būti remiamos Sąjungos pagrindinės teisės, pavyzdžiui, teisė į asmens neliečiamybę. 4.POVEIKIS BIUDŽETUI Priemonės finansinis paketas padidinamas 20 mlrd. EUR (dabartinėmis kainomis), kurie bus finansuojami iš lėšų, gautų aukcionuose pardavus apyvartinius taršos leidimus. Ši suma valstybėms narėms bus suteikta kaip negrąžintina finansinė parama pagal tiesioginio valdymo principą, skirta tik į „REPowerEU“ skyrių įtrauktoms reformoms ir investicijoms remti. Negrąžintinos paramos suma laikoma išorės asignuotosiomis pajamomis pagal Finansinio reglamento 21 straipsnio 5 dalį. Be to, valstybės narės turės galimybę į EGADP perkelti iki 12,5 proc. joms asignuotų sanglaudos politikos lėšų: 5 proc. (iki 17,9 mlrd. EUR) jos gali perkelti jau dabar, o papildomai dar 7,5 proc. (iki 26,9 mlrd. EUR) jos galės perkelti išskirtinai „REPowerEU“ tikslams. Be to, valstybės narės turės galimybę į EGADP perkelti ir panaudoti į „REPowerEU“ skyrių įtrauktoms priemonėms remti iki 12,5 proc. savo pradinių asignavimų (iki 7,5 mlrd. EUR) iš Europos žemės ūkio fondo kaimo plėtrai (EŽŪFKP). Nusprendus savanoriškai perkelti įsipareigojimų asignavimus iš BNR reglamentuojamo fondo ir EŽŪFKP, įsipareigojimai iš BNR reglamentuojamo fondo bus prisiimti nuo 2022 m., o iš EŽŪFKP – nuo 2023 m., ir tai yra suderinama su 2021–2027 m. daugiametės finansinės programos 2a ir 3 išlaidų kategorijų įsipareigojimų asignavimų viršutinėmis ribomis. Mokėjimai bus atliekami 2023–2026 m., laikantis EGADP įgyvendinimo terminų. Tikslus poveikis kiekvienais metais priklausys nuo valstybių narių faktiškai pervestų sumų. Į perkėlimus Komisija atsižvelgs metinėje biudžeto procedūroje ir mokėjimai bus vykdomi, jei tam bus lėšų. 5.KITI ELEMENTAI •Įgyvendinimo planai ir stebėsena, vertinimas ir ataskaitų teikimo tvarka Pasiūlymas grindžiamas esama EGADP reglamente nustatyta į ekonomikos gaivinimo ir atsparumo didinimo planus įtrauktų reformų ir investicijų įgyvendinimo stebėsenos, vertinimo ir pažangos ataskaitų teikimo tvarka. Į „REPowerEU“ skyrių įtrauktoms priemonėms bus taikoma ta pati stebėsenos tvarka, kaip ir kitoms EGADP priemonėms, tačiau bus nustatytas papildomas veiklos rezultatų rodiklis, skirtas pažangai, padarytai siekiant būtent „REPowerEU“ tikslų, stebėti. Siekiant užtikrinti sinergiją ir papildomumą, naujajame „REPowerEU“ skyriuje taip pat turėtų būti pateikta informacija apie veiksmus, kuriais siekiama „REPowerEU“ tikslų, bet jie yra finansuojami ne iš EGADP, o iš nacionalinių ar kitų Sąjungos fondų lėšų. Tų veiksmų įgyvendinimo stebėsena, kaip numatyta EGADP reglamente, bus vykdoma per dabartinę Europos semestro sistemą ir visapusiškai papildys pagal Reglamentą dėl energetikos sąjungos ir klimato politikos veiksmų valdymo parengtų integruotų nacionalinių energetikos ir klimato srities veiksmų planų įgyvendinimo stebėseną. Taigi valstybės narės galės pateikti išsamią suplanuotų politikos priemonių, skirtų „REPowerEU“ tikslams įgyvendinti, apžvalgą, kad būtų užtikrinta, jog kiekviena reforma ir kiekvienos investicijos būtų remiamos iš tinkamiausio finansavimo šaltinio, atsižvelgiant į jų aprėptį, įgyvendinimo ypatumus ir tvarkaraštį. Tai visų pirma leistų kuo geriau išnaudoti EGADP ir sanglaudos fondų abipusį papildomumą, pavyzdžiui, atsižvelgiant į atitinkamus jų įgyvendinimo laikotarpius. •Išsamus konkrečių pasiūlymo nuostatų paaiškinimas Šiuo pasiūlymu siūlomi tiksliniai pirmiau minėtų Sąjungos teisės aktų pakeitimai, kuriais siekiama labiau prisidėti prie „REPowerEU“ tikslų įgyvendinimo. Konkrečiai, valstybės narės raginamos pateikti tam tikrus jų nacionalinių ekonomikos gaivinimo ir atsparumo didinimo planų papildymus.

Todėl šiuo pasiūlymu: ·iš dalies keičiamas EGADP reglamentas – ·valstybės narės įpareigojamos taip pakoreguoti savo ekonomikos gaivinimo ir atsparumo didinimo planus, kad būtų įtrauktas atskiras „REPowerEU“ skyrius, kuriame būtų aprašytos „REPowerEU“ tikslams įgyvendinti skirtos priemonės ir veiksmai; ·nustatoma, kad naujoms į „REPowerEU“ skyrių įtrauktoms priemonėms netaikomas 19 straipsnio 3 dalies f punkte nustatytas reikalavimas dėl skaitmeninimo tikslo (bet paliekamas 19 straipsnio 3 dalies e punkte nustatytas reikalavimas dėl klimato tikslo); ·nustatoma tikslinga išlyga, kad reformoms ir investicijoms, kuriomis gerinama energetikos infrastruktūra siekiant patenkinti neatidėliotinus naftos ir dujų tiekimo saugumo poreikius, visų pirma įvairinamas tiekimas visos Sąjungos labui, galima netaikyti 5 straipsnio 2 dalyje nustatyto reikšmingos žalos nedarymo principo, ·nustatomas naujas konkrečiai „REPowerEU“ tikslų įgyvendinimo vertinimo kriterijus, ·nustatomos su „REPowerEU“ skyriumi susijusių ataskaitų teikimo prievolės. ·Daliniu Sprendimo (ES) 2015/1814 pakeitimu dabartinė į rinkos stabilumo rezervą perkeliamų apyvartinių taršos leidimų norma paliekama galioti iki 2030 m. ir sudaromos sąlygos dalį jame laikomų apyvartinių taršos leidimų paimti, parduoti aukcione ir gautas pajamas skirti EGADP. ·Daliniu Direktyvos 2003/87/EB pakeitimu nustatomos apyvartinių taršos leidimų paėmimo iš rinkos stabilumo rezervo ir pardavimo aukcione bei gautų 20 mlrd. EUR pajamų perkėlimo į EGADP sąlygos. ·Daliniu Reglamento (ES) 2021/1060 pakeitimu valstybėms narėms suteikiama galimybė, be šiuo metu leidžiamo 5 proc. perkėlimo, perkelti dar iki 7,5 proc. nacionalinių asignavimų į EGADP ir juos panaudoti į „REPowerEU“ skyrių įtrauktoms reformoms ir investicijoms paremti. ·Daliniu Reglamento (ES) 2021/2115 pakeitimu valstybėms narėms suteikiama galimybė dalį EŽŪFKP išteklių panaudoti per EGADP į „REPowerEU“ skyrių įtrauktoms reformoms ir investicijoms paremti. 2022/0164 (COD) Pasiūlymas EUROPOS PARLAMENTO IR TARYBOS REGLAMENTAS kuriuo dėl „REPowerEU“ skyriaus ekonomikos gaivinimo ir atsparumo didinimo planuose iš dalies keičiamas Reglamentas (ES) 2021/241, taip pat iš dalies keičiamas Reglamentas (ES) 2021/1060, Reglamentas (ES) 2021/2115, Direktyva 2003/87/EB ir Sprendimas (ES) 2015/1814 EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 175 straipsnio trečią pastraipą, 177 straipsnio pirmą pastraipą, 192 straipsnio 1 dalį, 194 straipsnio 2 dalį ir 322 straipsnio 1 dalį, atsižvelgdami į Europos Komisijos pasiūlymą, teisėkūros procedūra priimamo akto projektą perdavus nacionaliniams parlamentams, atsižvelgdami į Europos ekonomikos ir socialinių reikalų komiteto nuomonę,

atsižvelgdami į Regionų komiteto nuomonę, atsižvelgdami į Audito Rūmų nuomonę, laikydamiesi įprastos teisėkūros procedūros, kadangi: (1)nuo tada, kai buvo priimtas Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė, įvykę beprecedenčiai geopolitiniai įvykiai ir jų tiesioginiai bei netiesioginiai socialiniai ir ekonominiai padariniai smarkiai paveikė Sąjungos visuomenę ir ekonomiką. Visų pirma, tapo kaip niekad aišku, kad sėkmingas, tvarus ir įtraukus atsigavimas po COVID-19 krizės neįmanomas be Sąjungos energetinio saugumo, nes jis taip pat yra svarbus Europos ekonomikos atsparumo veiksnys; (2)atsižvelgiant į tai, kad tvarus atsigavimas, Sąjungos atsparumo didinimas ir jos energetinis saugumas yra tiesiogiai susiję, taip pat atsižvelgiant į Ekonomikos gaivinimo ir atsparumo didinimo priemonės vaidmenį siekiant teisingos ir įtraukios pertvarkos, manoma, kad ši priemonė puikiai tinka šiems naujiems Sąjungai kylantiems iššūkiams spręsti; (3)2022 m. kovo 10–11 d. valstybių ir vyriausybių vadovų Versalio deklaracijoje Komisijai pavesta iki gegužės mėn. pabaigos pasiūlyti laipsniško priklausomybės nuo Rusijos iškastinio kuro importo nutraukimo planą „REPowerEU“; toks pat raginimas vėliau pakartotas 2022 m. kovo 24–25 d. Europos Vadovų Tarybos išvadose. Tai turėtų būti padaryta dar gerokai iki 2030 m., laikantis ES žaliojo kurso ir Europos klimato teisės akte įtvirtintų 2030 bei 2050 m. klimato tikslų. Todėl Reglamentas (ES) 2021/241 turėtų būti iš dalies pakeistas taip, kad būtų galima dar daugiau paremti reformas ir investicijas, skirtas energijos šaltinių, visų pirma iškastinio kuro, tiekimui įvairinti, ir taip sustiprinti Sąjungos strateginį savarankiškumą atviroje ekonomikoje. Taip pat turėtų būti remiamos reformos ir investicijos, dėl kurių valstybių narių ekonomikose energija vartojama efektyviau; (4)siekiant, kad Sąjungos ir valstybių narių politika bei veiksmai, kuriais didinama Sąjungos energetinė nepriklausomybė ir energijos tiekimo saugumas, vieni kitus papildytų, būtų nuoseklūs ir derėtų tarpusavyje, tokios su energetika susijusios reformos ir investicijos turėtų būti nustatytos tam skirtame ekonomikos gaivinimo ir atsparumo didinimo planų „REPowerEU“ skyriuje; (5)siekiant kuo didesnio Sąjungos atsako, visos valstybės narės, teiksiančios ekonomikos gaivinimo ir atsparumo didinimo planus po šio reglamento įsigaliojimo, turėtų į jį įtraukti „REPowerEU“ skyrių. Šis reikalavimas visų pirma turėtų būti taikomas patikslintiems planams, kuriuos valstybės narės teiks po 2022 m. birželio 30 d., siekiant atsižvelgti į atnaujintą didžiausią finansinį įnašą; (6)į „REPowerEU“ skyrių turėtų būti įtrauktos naujos reformos ir investicijos, kuriomis prisidedama prie „REPowerEU“ tikslų. Be to, tame skyriuje turėtų būti apžvelgtos ir kitos priemonės, kuriomis prisidedama prie 3 konstatuojamojoje dalyje nurodytų su energetika susijusių tikslų įgyvendinimo, bet kurios yra finansuojamos iš kitų šaltinių nei Ekonomikos gaivinimo ir atsparumo didinimo priemonė. Į tokią apžvalgą turėtų būti įtraukiamos priemonės, kurios turėtų būti įgyvendinamos 2022 m. vasario 1 d. – 2026 m. gruodžio 31 d., t. y. laikotarpiu, per kurį turi būti pasiekti šiame reglamente nustatyti tikslai. Į „REPowerEU“ skyrių įtrauktos su gamtinių dujų infrastruktūra susijusios investicijos ir reformos, kuriomis siekiama užtikrinti tiekimą iš kitų tiekėjų nei Rusija, turėtų būti grindžiamos Europos dujų perdavimo sistemos operatorių tinklo (ENTSOG), įsteigto vadovaujantis solidarumo dvasia tiekimo saugumo srityje, atliktame vertinime nustatytais ir jo patvirtintais poreikiais, ir jomis turėtų būti atsižvelgiama į padidintas pasirengimo priemones, kurių imtasi siekiant prisitaikyti prie naujų geopolitinių grėsmių. Galiausiai „REPowerEU“ skyriuose turėtų būti paaiškintas ir kiekybiškai įvertintas iš Ekonomikos gaivinimo ir atsparumo didinimo priemonės lėšų finansuojamų reformų bei investicijų ir kitų priemonių, finansuojamų iš kitų šaltinių nei Ekonomikos gaivinimo ir atsparumo didinimo priemonė, derinio poveikis; (7)siekiant užtikrinti, kad reformos ir investicijos būtų tinkamos konkretiems su „REPowerEU“ susijusiems tikslams pasiekti, reikėtų nustatyti tinkamą vertinimo kriterijų, kuriuo remdamasi Komisija galėtų vertinti į „REPowerEU“ skyrių įtrauktas reformas ir investicijas. Atitinkamą ekonomikos gaivinimo ir atsparumo didinimo planą Komisija įvertins teigiamai tik jei pagal šį naują vertinimo kriterijų jam bus suteiktas A reitingas; (8)priklausomybės nuo iškastinio kuro mažinimui užtikrinti vien investicijų į infrastruktūrą ir technologijas nepakanka. Reikėtų skirti išteklių darbuotojams perkvalifikuoti ir jų kvalifikacijai kelti, kad jie įgytų daugiau žaliųjų įgūdžių. Tai atitinka „Europos socialinio fondo +“ tikslą – padėti valstybėms narėms užsitikrinti kvalifikuotą ir atsparią, prie ateities poreikių prisitaikiusią darbo jėgą. Atsižvelgiant į tai, iš „Europos socialinio fondo +“ perkelti ištekliai turėtų būti naudojami darbo jėgos perkvalifikavimo ir kvalifikacijos kėlimo priemonėms remti. Komisija įvertins, ar į „REPowerEU“ skyrių įtrauktomis priemonėmis labai prisidedama prie darbo jėgos perkvalifikavimo siekiant, kad ji įgytų žaliųjų įgūdžių; (9)siūloma tvarka turėtų būti taikoma nedarant poveikio visiems kitiems Reglamentu (ES) 2021/241 nustatytiems teisiniams reikalavimams, išskyrus atvejus, kai šiame reglamente nustatyta kitaip; (10)ekonomikos gaivinimo ir atsparumo didinimo planas, įskaitant „REPowerEU“ skyrių, turėtų padėti veiksmingai spręsti uždavinius (visus arba didelę jų dalį), nustatytus atitinkamose konkrečioms šalims skirtose rekomendacijose, įskaitant tas, kurios bus priimtos per 2022 m. Europos semestro ciklą ir kuriose, be kita ko, bus nurodyti valstybių narių spręstini energetikos uždaviniai; (11)veiksmingas perėjimas prie žaliosios energijos ir energetinės priklausomybės mažinimas yra susiję su didelėmis investicijomis į skaitmenines technologijas. Atsižvelgdamos į Reglamentą (ES) 2021/241, valstybės narės turėtų paaiškinti, kaip ekonomikos gaivinimo ir atsparumo didinimo plane numatytomis priemonėmis, įskaitant įtrauktas į „REPowerEU“ skyrių, numatoma prisidėti prie skaitmeninės pertvarkos arba dėl jos iškylančių uždavinių sprendimo, ir ar, remiantis skaitmeninių žymenų metodika, joms skirta suma prisidedama prie skaitmeninio tikslo įgyvendinimo. Tačiau, atsižvelgiant į precedento neturintį energetikos problemų, su kuriomis susiduria Sąjunga, skubumą ir svarbą, į „REPowerEU“ skyriuje numatytas reformas ir investicijas neturėtų būti atsižvelgiama apskaičiuojant bendrą plano asignavimų sumą, siekiant taikyti Reglamente (ES) 2021/241 nustatytą reikalavimą dėl skaitmeninio tikslo; (12)pagal Reglamento (ES) 2021/241 18 straipsnio 4 dalies q punktą, valstybės narės taip pat turėtų pateikti konsultacijų su vietos ir regionų valdžios institucijomis ir kitais atitinkamais suinteresuotaisiais subjektais, įskaitant, kai aktualu, žemės ūkio sektoriaus subjektus, dėl reformų ir investicijų, įtrauktų į „REPowerEU“ skyrių, proceso santrauką. Tokiose santraukose turėtų būti paaiškinti tų konsultacijų rezultatai ir išdėstyta, kaip į gautas pastabas atsižvelgta „REPowerEU“ skyriuje; (13)siekiant užtikrinti, kad investicijos ir reformos, kuriomis siekiama atgaivinti ekonomiką po pandemijos, būtų įgyvendinamos tvariai, labai svarbu, kad būtų laikomasi reikšmingos žalos nedarymo principo. Jis turėtų būti ir toliau taikomas pagal priemonę remiamoms reformoms ir investicijoms, tačiau turėtų būti padaryta viena tikslinė išimtis neatidėliotinam ES energetinio saugumo užtikrinimui. Atsižvelgiant į tikslą užtikrinti energijos tiekimą iš kitų tiekėjų nei Rusija, neturėtų būti reikalaujama, kad tuose „REPowerEU“ skyriuose nustatytos reformos ir investicijos, kuriomis siekiama pagerinti energetikos infrastruktūrą ir įrenginius siekiant patenkinti neatidėliotinus naftos ir dujų tiekimo saugumo poreikius, atitiktų reikšmingos žalos nedarymo principą ir joms toks vertinimas neturėtų būti taikomas; (14)siekiant sukurti daugiau paskatų valstybėms narėms prašyti paskolų turėtų būti aiškiau nustatyta paskolų skyrimo tvarka. Pagal Reglamentą (ES) 2021/241 valstybės narės gali prašyti paskolų iki 2023 m. rugpjūčio 31 d. Apie ketinimą pateikti paskolos prašymą Komisijai turėtų būti pranešta per 30 dienų nuo šio reglamento įsigaliojimo, kad likusios lėšos galėtų būti tinkamai perskirstytos; (15)be to, siekiant paskatinti į „REPowerEU“ skyrių įtraukti plataus užmojo reformų ir investicijų, reikėtų numatyti naujų specialių finansavimo šaltinių; (16)nors dabartinį apyvartinių taršos leidimų perkėlimo į rinkos stabilumo rezervą mastą svarbu išlaikyti siekiant, kad ilgainiui Sąjungos šiltnamio efektą sukeliančių dujų apyvartinių taršos leidimų prekybos sistemoje nesusidarytų šių leidimų perteklius, dabartinė ekonominė ir geopolitinė situacija verčia Sąjungą sutelkti turimus išteklius ir sparčiai įvairinti Sąjungos energijos tiekimą bei mažinti priklausomybę nuo iškastinio kuro, kad tai būtų pasiekta dar iki 2030 m.; todėl reikėtų iš dalies pakeisti Europos Parlamento ir Tarybos sprendimą (ES) 2015/1814 ir Europos Parlamento ir Tarybos direktyvą 2003/87/EB, kad į rinkos stabilumo rezervą perkeliamų apyvartinių taršos leidimų skaičius ir toliau iki 2030 m. būtų dvigubinamas iki 24 proc., tačiau kartu būtų leidžiama išimties tvarka iš rinkos stabilumo rezervo paimti dalį apyvartinių taršos leidimų, juos parduoti ir pajamas per Ekonomikos gaivinimo ir atsparumo didinimo priemonės sistemą skirti reformoms ir investicijoms, kuriomis prisidedama prie „REPowerEU“ tikslų, remti;

(17)Europos Parlamento ir Tarybos reglamentas (ES) 2021/1060 turėtų būti iš dalies pakeistas taip, kad, be esamos iki 5 proc. perkėlimo galimybės, būtų galima dar iki 7,5 proc. pasidalijamojo valdymo programų, kurioms taikomas tas reglamentas, išteklių perkelti į priemonę ir naudoti „REPowerEU“ tikslams įgyvendinti. Tokia galimybė pagrįsta tuo, kad „REPowerEU“ tikslams pasiekti reikalingas finansavimas ir valstybėms narėms norima suteikti papildomo lankstumo neatidėliotiniems poreikiams patenkinti. Be to, pagal priemonę lėšas galima išmokėti greitai, todėl ji yra ypač tinkama skubioms su energetika susijusioms priemonėms finansuoti. Tokie perkėlimai turėtų būti pagrįsti į „REPowerEU“ skyrių įtrauktų reformų ir investicijų didesniais finansiniais poreikiais; (18)Europos Parlamento ir Tarybos reglamentas (ES) 2021/2115 taip pat turėtų būti iš dalies pakeistas, kad būtų suteikta galimybė iki 12,5 proc. Europos žemės ūkio fondo kaimo plėtrai lėšų panaudoti per Ekonomikos gaivinimo ir atsparumo didinimo priemonę. Tokį panaudojimo būdą galima pateisinti tuo, kad šių priemonių tikslai, kaip antai mažinti sintetinių trąšų naudojimą arba didinti tvaraus biometano ar atsinaujinančiosios energijos gamybą, siekiant SESV 39 straipsnyje nustatytų bendros žemės ūkio politikos tikslų, vienas kitą papildo ir veikia sinergiškai. Per Ekonomikos gaivinimo ir atsparumo didinimo priemonę išmokamos lėšos žemės ūkio sektoriaus naudos gavėjus turėtų pasiekti greičiau, o tai yra itin svarbu atsižvelgiant į su energetika susijusių tikslų įgyvendinimo skubą; (19)lėšos pagal „REPowerEU“ turėtų būti išmokamos pagal Ekonomikos gaivinimo ir atsparumo didinimo priemonės taisykles iki 2026 m. pabaigos. Mokėjimai, susiję su ištekliais, perkeltais iš pasidalijamojo valdymo programų lėšų, bus atliekami, jei tam bus lėšų metiniame ES biudžete; (20)plane pateiktas prašymas skirti specialų finansavimą „REPowerEU“ priemonėms, įskaitant asignavimus iš rinkos stabilumo rezervo, lėšų perkėlimą iš Reglamentu (ES) 2021/1060 reglamentuojamų fondų ir Europos žemės ūkio fondo kaimo plėtrai, turėtų būti pagrįstas į „REPowerEU“ skyrių įtrauktų reformų ir investicijų didesniu finansiniu poreikiu; (21)Komisija turėtų stebėti „REPowerEU“ skyriuje numatytų reformų ir investicijų įgyvendinimą ir jų indėlį siekiant Reglamente (ES) 2021/241 nustatytų „REPowerEU“ tikslų; (22)pastarojo meto geopolitiniai įvykiai padarė poveikį energijos ir statybinių medžiagų kainoms ir sukėlė stygių pasaulinėse tiekimo grandinėse. Šie pokyčiai gali daryti tiesioginį poveikį gebėjimui įgyvendinti kai kurias ekonomikos gaivinimo ir atsparumo didinimo planuose numatytas investicijas. Jei valstybės narės gali įrodyti, kad dėl tokių pokyčių visiškai arba iš dalies nebeįmanoma pasiekti konkrečios tarpinės reikšmės arba tikslo, tokios situacijos pagal 21 straipsnį gali būti laikomomis objektyviomis aplinkybėmis. Tokie pokyčiai negali būti laikomi objektyviomis priežastimis peržiūrėti reformas, nes reformos paprastai nuo išlaidų nepriklauso. Be to, joks prašymas dėl pakeitimų neturėtų sutrukdyti įgyvendinti visą ekonomikos gaivinimo ir atsparumo didinimo planą, PRIĖMĖ ŠĮ REGLAMENTĄ: 1 straipsnis Reglamentas (ES) 2021/241 iš dalies keičiamas taip: (1)4 straipsnio 1 dalis pakeičiama taip: „1. Atsižvelgiant į šio reglamento 3 straipsnyje nurodytus šešis ramsčius, jų darną ir sinergiją, taip pat COVID-19 krizės aplinkybes, priemonės bendrasis tikslas yra skatinti Sąjungos ekonominę, socialinę ir teritorinę sanglaudą didinant valstybių narių atsparumą, pasirengimą krizėms, gebėjimą prisitaikyti ir augimo potencialą, mažinant socialinį ir ekonominį tos krizės poveikį, visų pirma poveikį moterims, padedant įgyvendinti Europos socialinių teisių ramstį, remiant žaliąją pertvarką, prisidedant prie Sąjungos 2030 m. klimato tikslų, nustatytų Reglamento (ES) 2018/1999 2 straipsnio 11 punkte, įgyvendinimo, ir laikantis ES 2050 m. poveikio klimatui neutralumo ir skaitmeninės pertvarkos tikslų, mažinant priklausomybę nuo iškastinio kuro bei įvairinant energijos tiekimą Sąjungos lygmeniu (toliau – „REPowerEU“ tikslai) ir taip padidinant Sąjungos energetikos sistemos atsparumą, – visu tuo prisidedant prie aukštynkryptės ekonominės ir socialinės konvergencijos, tvaraus augimo atkūrimo ir skatinimo bei Sąjungos valstybių narių ekonomikos integravimo, aukštos kokybės darbo vietų kūrimo skatinimo, taip pat prisidedant prie Sąjungos strateginio savarankiškumo išlaikant atvirą ekonomiką ir kuriant Europos pridėtinę vertę.“; (2)14 straipsnis iš dalies keičiamas taip: (a)3 dalyje po b punkto įterpiamas šis punktas: „ba) jei taikoma, reformos ir investicijos pagal 21c straipsnio 1 dalį;“; (b)4 dalis pakeičiama taip: „4. Paskolos parama atitinkamos valstybės narės ekonomikos gaivinimo ir atsparumo didinimo planui negali būti didesnė už ekonomikos gaivinimo ir atsparumo didinimo plano, prireikus patikslinto, visų išlaidų ir 11 straipsnyje nurodyto didžiausio finansinio įnašo, įskaitant, jei taikoma, 21a straipsnyje nurodytas pajamas ir, jei taikoma, 21b straipsnyje nurodytus „REPowerEU“ tikslams remti skirtus pasidalijamojo valdymo programų išteklius, skirtumą.“; (c) 6 dalis pakeičiama taip: „6. Nukrypstant nuo 5 dalies, jei yra išteklių, išskirtinėmis aplinkybėmis paskolos paramos suma gali būti padidinta, atsižvelgiant į prašymą teikiančios valstybės narės poreikius, taip pat į kitų valstybių narių jau pateiktus arba planuojamus pateikti paskolos paramos prašymus ir taikant vienodo požiūrio, solidarumo, proporcingumo ir skaidrumo principus. Siekiant, kad taikyti šiuos principus būtų lengviau, per 30 dienų nuo [šio dalinio keitimo reglamento įsigaliojimo] valstybės narės praneša Komisijai, ar ketina prašyti paskolos paramos.“; (3)18 straipsnio 4 dalies q punkte įterpiamas šis sakinys: „q) siekiant parengti ekonomikos gaivinimo ir atsparumo didinimo planą ir, jei įmanoma, jį įgyvendinti, konsultacijų, vykdomų pagal nacionalinę teisinę sistemą su vietos ir regionų valdžios institucijomis, socialiniais partneriais, pilietinės visuomenės organizacijomis, jaunimo organizacijomis ir kitais atitinkamais suinteresuotaisiais subjektais, proceso santrauka ir tai, kaip ekonomikos gaivinimo ir atsparumo didinimo plane atsispindi suinteresuotųjų subjektų indėlis; konsultacijų proceso santraukoje, visų pirma, paaiškinami konsultacijų su vietos ir regionų valdžios institucijomis ir kitais atitinkamais suinteresuotaisiais subjektais dėl reformų ir investicijų, įtrauktų į „REPowerEU“ skyrių, rezultatai ir išdėstoma, kaip į gautas pastabas atsižvelgta „REPowerEU“ skyriuje;“;

(4)19 straipsnio 3 dalyje įterpiamas šis punktas: „da) ar 21c straipsnio 1 dalyje nurodytomis reformomis ir investicijomis veiksmingai prisidedama prie Sąjungos energijos tiekimo įvairinimo arba priklausomybės nuo iškastinio kuro sumažinimo iki 2030 m.’; (5)23 straipsnio 1 dalis pakeičiama taip: „Tarybai priėmus 20 straipsnio 1 dalyje nurodytą įgyvendinimo sprendimą, Komisija su atitinkama valstybe nare sudaro susitarimą, kuris yra individualus teisinis įsipareigojimas, kaip jis suprantamas Finansiniame reglamente. Kiekvienos valstybės narės teisinis įsipareigojimas neviršija bendros sumos, kurią sudaro 11 straipsnio 1 dalies a punkte nurodytas finansinis įnašas 2021 ir 2022 m., 11 straipsnio 2 dalyje nurodytas atnaujintas finansinis įnašas 2023 m. ir pagal 21a straipsnio 2 dalį apskaičiuota suma.“; (6)po III skyriaus įterpiamas šis skyrius: „IIIa SKYRIUS „REPowerEU“ 21a straipsnis Naujos pajamos (1)Šiame reglamente numatytoms priemonėms, kuriomis siekiama padidinti Sąjungos energetikos sistemos atsparumą sumažinant priklausomybę nuo iškastinio kuro ir įvairinant energijos tiekimą Sąjungos lygmeniu, įgyvendinti skiriama 20 000 000 000 EUR suma (dabartinėmis kainomis) pagal Direktyvos 2003/87/EB 10e straipsnio 4 dalį. Ši suma skiriama kaip išorės asignuotosios pajamos, kaip jos suprantamos Finansinio reglamento 21 straipsnio 5 dalyje. (2)1 dalyje nurodytų išteklių dalis, kuria gali disponuoti kiekviena valstybė narė, apskaičiuojama remiantis didžiausio finansinio įnašo apskaičiavimo rodikliais, kaip nurodyta II priede pateiktoje metodikoje, taikomoje 70 proc. sumos, ir III priede pateiktoje metodikoje, taikomoje 30 proc. sumos. (3)1 dalyje nurodyta suma skiriama tik 21c straipsnio 1 dalyje nurodytoms priemonėms įgyvendinti. (4)1 dalyje nurodytą sumą sudarantys įsipareigojimų asignavimai nuo [šio dalinio keitimo reglamento įsigaliojimo data] suteikiami automatiškai iki pasiekiama toje dalyje nurodyta atitinkama suma. (5)Kiekviena valstybė narė, į savo planą įtraukdama 21c straipsnio 1 dalyje nurodytas reformas bei investicijas ir nurodydama numatomas jų išlaidas, gali Komisijai pateikti prašymą asignuoti jos dalies neviršijančią sumą. (6)Tarybos įgyvendinimo sprendime, priimtame pagal 20 straipsnio 1 dalį remiantis Komisijos pasiūlymu, nustatoma Direktyvos 2003/87/EB 10e straipsnio 1 dalyje nurodytų pajamų suma, asignuojama valstybei narei gavus jos prašymą pagal 2 dalį, kuri, jei tam bus lėšų, bus išmokama dalimis šio reglamento 24 straipsnyje nustatyta tvarka, kai valstybė narė bus pakankamai įgyvendinusi tarpines reikšmes ir siektinas reikšmes, susijusias su 21c straipsnio 1 dalyje nurodytų priemonių įgyvendinimu. 21b straipsnis Pasidalijamojo valdymo programų ištekliai, skirti „REPowerEU“ tikslų įgyvendinimui remti (1)Pagal pasidalijamojo valdymo principą valstybėms narėms asignuoti ištekliai jų prašymu gali būti perkelti arba asignuoti priemonei Reglamento (ES) 2021/1060 26a straipsnyje ir Reglamento (ES) 2021/2115 81a straipsnyje nustatytomis sąlygomis. Šie ištekliai gali būti naudojami tik atitinkamos valstybės narės labui. (a)Ištekliai pagal Reglamento (ES) 2021/1060 26a straipsnį gali būti perkelti priemonėms, nurodytoms šio reglamento 21c straipsnio 1 dalyje, remti, jei valstybė narė jau paprašė atlikti perkėlimą iš atitinkamo fondo iki 5 proc. ribos pagal 26 straipsnio 1 dalies pirmą ir antrą pastraipas. (b)Ištekliais, asignuotais pagal Reglamento (ES) 2021/2115 81a straipsnį, remiamos šio reglamento 21c straipsnio 1 dalies b punkte nurodytos priemonės – ūkininkams ar ūkininkų grupėms naudingos investicijos į ūkius, kuriomis visų pirma mažinamas sintetinių trąšų naudojimas, didinama atsinaujinančiųjų išteklių energijos ir tvaraus biometano gamyba ir didinamas energijos vartojimo efektyvumas.

(2)Išmokos, jei tam yra lėšų, išmokamos šio reglamento 24 straipsnyje nustatyta tvarka. (3)Komisija tuos išteklius valdo tiesiogiai pagal Finansinio reglamento 62 straipsnio 1 dalies pirmos pastraipos a punktą. 21c straipsnis Ekonomikos gaivinimo ir atsparumo didinimo planų „REPowerEU“ skyrius (1)Į ekonomikos gaivinimo ir atsparumo didinimo planus, teikiamus Komisijai po [šio dalinio keitimo reglamento įsigaliojimo data], įtraukiamas „REPowerEU“ skyrius. „REPowerEU“ skyriuje išdėstomos reformos ir investicijos, išskyrus 2 dalies a punkte nurodytas priemones, bei jų atitinkamos tarpinės reikšmės ir galutinės reikšmės, kuriomis siekiama prisidėti prie „REPowerEU“ tikslų įgyvendinimo: (a)gerinant energetikos infrastruktūrą ir įrenginius, kad būtų patenkinti neatidėliotini naftos ir dujų tiekimo saugumo poreikiai, būtent, kad būtų sudarytos sąlygos įvairinti tiekimą siekiant visos Sąjungos intereso, (b)didinant pastatų energijos vartojimo efektyvumą, mažinant pramonės priklausomybę nuo iškastinio kuro, didinant tvaraus biometano ir vandenilio iš atsinaujinančiųjų išteklių arba iš kito neiškastinio kuro gamybą ir naudojimą, taip pat didinant atsinaujinančiosios energijos dalį, (c)šalinant fizines energijos perdavimo viduje ir tarpvalstybiniu mastu kliūtis ir remiant nulinės taršos transportą, įskaitant geležinkelius, ir jo infrastruktūrą, (d)remiant a, b ir c punktuose nurodytų tikslų įgyvendinimą sparčiau perkvalifikuojant darbo jėgą, kad ji įgytų žaliųjų įgūdžių, taip pat stiprinant svarbiausiųjų žaliavų ir technologijų, susijusių su žaliąja pertvarka, vertės grandines. (2)„REPowerEU“ skyriuje taip pat pateikiama: (a)jei taikoma, jau priimtuose Tarybos įgyvendinimo sprendimuose numatytų reformų ir investicijų, kurios, kaip tikimasi, prisidės prie „REPowerEU“ tikslų įgyvendinimo, aprašymas; (b)kitų priemonių, kurios bus įgyvendinamos 2022 m. vasario 1 d. – 2026 m. gruodžio 31 d. ir prisidės prie „REPowerEU“ tikslų įgyvendinimo, tačiau nebus finansuojamos pagal priemonę, apžvalga ir atitinkamas įgyvendinimo grafikas; (c)paaiškinimas, kaip 1 dalyje ir šios dalies a ir b punktuose nurodytos priemonės dera tarpusavyje, kiek jų derinys veiksmingas ir kaip jis prisidės prie „REPowerEU“ tikslų įgyvendinimo, įskaitant tai, kiek energijos pavyks sutaupyti. (3)Apskaičiuojant bendrą plano asignavimą pagal 18 straipsnio 4 dalies f punktą ir 19 straipsnio 3 dalies f punktą į 1 dalyje nurodytų „REPowerEU“ skyriaus reformų ir investicijų išlaidų sąmatą neatsižvelgiama. (4)Nukrypstant nuo 5 straipsnio 2 dalies, 17 straipsnio 4 dalies, 18 straipsnio 4 dalies d punkto ir 19 straipsnio 3 dalies d punkto, reformoms ir investicijoms, kuriomis prisidedama prie šio straipsnio 1 dalies a punkte nurodytų „REPowerEU“ tikslų įgyvendinimo, reikšmingos žalos nedarymo principas, kaip jis suprantamas Reglamento (ES) 2020/852 17 straipsnyje, netaikomas. (5)Šio reglamento nuostatos mutatis mutandis taikomos į „REPowerEU“ skyrių įtrauktoms reformoms ir investicijoms, nebent nustatyta kitaip. 21d straipsnis „REPowerEU“ skyriaus įgyvendinimo stebėsena (1)Komisija stebi „REPowerEU“ skyriuje išdėstytų reformų ir investicijų įgyvendinimą ir jų indėlį siekiant „REPowerEU“ tikslų. (2)Informaciją apie „REPowerEU“ skyriaus įgyvendinimo pažangą Komisija teikia Europos Parlamentui ir Tarybai metinėje ataskaitoje pagal 31 straipsnį.“;

(7)V priedas iš dalies keičiamas pagal šio reglamento I priedą. 2 straipsnis Reglamentas (ES) 2021/1060 iš dalies keičiamas taip: (1)11 straipsnio 1 dalis papildoma šiuo punktu: „e) kai taikoma, pagal regionų kategorijas, nustatytas vadovaujantis 108 straipsnio 2 dalimi, suskirstyti finansiniai ištekliai ir asignavimų sumos, kurias siūloma perkelti pagal 26, 26a ir 111 straipsnius, įskaitant tokių perkėlimų pagrindimą;“ (2)22 straipsnio 3 dalies g punktas papildomas šiuo papunkčiu: „i) lentelė, kurioje nurodomi visi finansiniai asignavimai kiekvienam fondui ir, kai taikytina, kiekvienai regionų kategorijai visam programavimo laikotarpiui ir pagal metus, įskaitant visas sumas, perkeltas pagal 26, 26a arba 27 straipsnį;“ (3)26 straipsnio 1 dalyje po pirmos pastraipos įterpiamas šis tekstas: „Jei partnerystės sutartis yra patvirtinta, o viena arba daugiau programų dar yra nepriimta (-os), galima prašyti perkelti asignavimus į Ekonomikos gaivinimo ir atsparumo didinimo priemonę pagal Reglamentą (ES) 2021/241, pranešant apie 11 straipsnio 1 dalies c, e ir h punktuose nurodytos informacijos patikslinimą pagal 69 straipsnio 9 dalį.“; (4)26 straipsnio 1 dalis papildoma šia nauja pastraipa: 2. „Nukrypstant nuo 40 straipsnio 2 dalies d punkto ir pirmesnės dalies, jei programa iš dalies keičiama tik tiek, kiek būtina, kad asignavimai galėtų būti perkelti į Ekonomikos gaivinimo ir atsparumo didinimo priemonę, dėl programos dalinio keitimo konsultuojamasi su stebėsenos komitetu. 3. Jei partnerystės sutartis yra patvirtinta, o perkelti prašoma teikiant programą, į dėl to susidarantį neatitikimą vertinant programą pagal 23 straipsnio 1 dalį neatsižvelgiama.“; (5)įterpiamas šis straipsnis: „26a straipsnis Perkėlimas į Ekonomikos gaivinimo ir atsparumo didinimo priemonę (1)Valstybės narės, pagal Reglamentą (ES) 2021/241 teikiančios Komisijai ekonomikos gaivinimo ir atsparumo didinimo planą, į kurį įtrauktas „REPowerEU“ skyrius, gali prašyti perkelti ne daugiau kaip 7,5 % kiekvieno fondo pradinių nacionalinių asignavimų į Ekonomikos gaivinimo ir atsparumo didinimo priemonę, su sąlyga, kad ta valstybė narė iš konkretaus fondo jau yra paprašiusi perkelti asignavimų iki 5 % ribos pagal 26 straipsnio 1 dalies pirmą ir antrą pastraipas. Perkėlimo prašymas pateikiamas arba partnerystės sutartyje, be kita ko, pranešant apie 11 straipsnio 1 dalies c, e ir h punktuose nurodytos informacijos patikslinimą pagal 69 straipsnio 9 dalį, arba prašyme iš dalies pakeisti programą. Jei perkelti prašoma iš dalies keičiant programą, gali būti perkelti tik būsimų kalendorinių metų ištekliai. Tokie perkėlimai yra dar viena galimybė, be šio reglamento 26 straipsnyje numatytos išteklių perkėlimo galimybės. (2)Perkelti ištekliai įgyvendinami laikantis Reglamento (ES) 2021/241 nuostatų ir naudojami tik atitinkamos valstybės narės labui.

(3)Jei partnerystės sutartis yra patvirtinta, o perkelti išteklius prašoma dar iki vienos ar kelių programų patvirtinimo, į dėl to susidarantį partnerystės sutarties ir programų tarpusavio neatitikimą vertinant programą pagal 23 straipsnio 1 dalį neatsižvelgiama. Tokiais atvejais atitinkama valstybė narė pateikia patikslintą 11 straipsnio 1 dalies c, e ir h punktuose nurodytą informaciją ir tai laikoma prašymu perkelti išteklius pagal šį straipsnį. (4)Jei dėl šiame straipsnyje aprašyto perkėlimo turi būti iš dalies keičiama programa, nukrypdama nuo 24 straipsnio 2 ir 4 dalių Komisija su perkėlimu susijusiam daliniam pakeitimui ir dėl jo atliktiems programos pakeitimams pritaria arba juos atmeta per vieną mėnesį nuo dienos, kurią valstybė narė pateikia programą. Nukrypstant nuo 40 straipsnio 2 dalies d punkto, dėl programos dalinio pakeitimo konsultuojamasi su stebėsenos komitetu. Programos dalinio pakeitimo prašyme nurodoma bendra kiekvienais metais perkeltina suma, suskirstyta pagal fondus ir, jei taikoma, pagal regionų kategorijas. (5)TPF ištekliai, įskaitant visus pagal 27 straipsnį iš ERPF ir ESF+ perkeltus išteklius, į Ekonomikos gaivinimo ir atsparumo didinimo priemonę pagal šį straipsnį neperkeliami. (6)Jei Komisija nėra prisiėmusi teisinio įsipareigojimo dėl išteklių, perkeltų pagal 1 dalį, atitinkami ištekliai, dėl kurių neprisiimtas įsipareigojimas, gali būti grąžinti į fondą, iš kurio jie buvo iš pradžių perkelti, ir asignuoti vienai ar daugiau programų pagal 26 straipsnio 7, 8 ir 9 dalių nuostatas.“; (6)II ir V priedai iš dalies keičiami pagal šio reglamento II priedą. 3 straipsnis Reglamentas (ES) 2021/2115 iš dalies keičiamas taip: (1)įterpiamas šis straipsnis: „81a straipsnis EŽŪFKP lėšų, skiriamų per Ekonomikos gaivinimo ir atsparumo didinimo priemonę, naudojimas (1)Valstybės narės, pagal Europos Parlamento ir Tarybos reglamentą (ES) 2021/241 teikiančios Komisijai ekonomikos gaivinimo ir atsparumo didinimo planą, į kurį įtrauktas „REPowerEU“ skyrius, gali 118 straipsnyje nurodytame BŽŪP strateginio plano pasiūlyme arba 119 straipsnyje nurodytame BŽŪP strateginio plano dalinio pakeitimo prašyme nurodyti, kad jos iki 12,5 % savo pradinio EŽŪFKP asignavimo skiria Ekonomikos gaivinimo ir atsparumo didinimo priemonei. (2)Valstybės narės nustato bendrą kiekvienais metais įnešamą sumą. Jei prašoma iš dalies pakeisti BŽŪP strateginį planą, tos sumos nurodomos tik dėl būsimų metų. (3)Jei dėl šiame straipsnyje aprašyto perkėlimo turi būti iš dalies keičiamas BŽŪP strateginis planas, nukrypdama nuo 119 straipsnio 6 dalies Komisija su perkėlimu susijusiam daliniam pakeitimui ir dėl jo atliktiems BŽŪP strateginio plano pakeitimams pritaria arba juos atmeta per vieną mėnesį nuo dienos, kurią valstybė narė pateikia prašymą. Šis dalinis pakeitimas neįskaičiuojamas į didžiausią leidžiamų dalinių pakeitimų prašymų skaičių, nurodytą 119 straipsnio 7 dalyje. (4)Pasiūlytus BŽŪP strateginius planus valstybės narės gali bet kuriuo metu, kol Komisija dar nėra jų patvirtinusi, tikslinti dėl asignavimo pagal šį straipsnį. (5)Visas EŽŪFKP asignavimas, skirtas per Ekonomikos gaivinimo ir atsparumo didinimo priemonę pagal 1 dalį, įskaičiuojamas: (a)apskaičiuojant 93 straipsnio 1 dalyje nurodytą mažiausią finansinį asignavimą ir 93 straipsnio 3 dalies taikymo tikslu laikomas 93 straipsnio 2 dalyje nurodyta intervencine priemone. Atliekant 93 straipsnio 2 dalyje nurodytą skaičiavimą atsižvelgiama į 100 % paskirstytų išlaidų; (b)apskaičiuojant mažiausio finansinio asignavimo ekologinėms sistemoms sumažinimą, nurodytą 97 straipsnio 2 dalyje, ir 97 straipsnio 3 dalies taikymo tikslu laikomas intervencine priemone pagal 70, 72, 73 ir 74 straipsnius. (6)Jei Komisija nėra prisiėmusi teisinio įsipareigojimo dėl išteklių, paskirstytų pagal 1 dalį, atitinkami ištekliai, dėl kurių neprisiimtas įsipareigojimas, gali būti grąžinti EŽŪFKP. (a)Šiuo tikslu, likus bent keturiems mėnesiams iki Finansinio reglamento 114 straipsnio 2 dalies pirmoje pastraipoje nustatyto įsipareigojimų termino, valstybė narė pagal 119 straipsnį pateikia prašymą iš dalies pakeisti BŽŪP strateginį planą. Toks dalinis pakeitimas neįskaičiuojamas į didžiausią leidžiamų dalinių pakeitimų prašymų skaičių, nurodytą 119 straipsnio 7 dalyje. (b)EŽŪFKP grąžinti ištekliai įgyvendinami pagal šiame reglamente nustatytas taisykles nuo tos dienos, kurią pagal a punktą pateikiamas prašymas iš dalies pakeisti programą.

(c)Su ištekliais, grąžintais EŽŪFKP pagal šio straipsnio 6 dalį, susijęs įsipareigojimų panaikinimo terminas, apibrėžtas Reglamento (ES) 2021/2116 34 straipsnio 1 dalyje, pradedamas skaičiuoti tais metais, kuriais prisiimami atitinkami biudžetiniai įsipareigojimai.“; 112 straipsnio 2 dalies d punktas pakeičiamas taip: „d) kai aktualu, perkelti valstybės narės asignavimai iš EŽŪFKP paramai pagal „InvestEU“ arba Ekonomikos gaivinimo ir atsparumo didinimo priemonę atitinkamai pagal šio reglamento 81 arba 81a straipsnį, pagal Reglamentą (ES) 2021/783 arba Reglamentą (ES) 2021/817 laikantis šio reglamento 99 straipsnio;“. 4 straipsnis (1)Direktyvoje 2003/87/EB įterpiamas šis straipsnis: „10e straipsnis Ekonomikos gaivinimo ir atsparumo didinimo priemonė (1)Pagal Sprendimo (ES) 2015/1814 1 straipsnio 6 dalį į apyvartą perkelti apyvartiniai taršos leidimai laikotarpiu iki 2026 m. gruodžio 31 d. parduodami aukcionuose tol, kol iš tokių aukcionų gautų pajamų suma pasiekia 20 mlrd. EUR. Šios pajamos skiriamos Reglamentu (ES) 2021/241 nustatytai Ekonomikos gaivinimo ir atsparumo didinimo priemonei ir įgyvendinamos laikantis to reglamento nuostatų. (2)Komisija užtikrina, kad Ekonomikos gaivinimo ir atsparumo didinimo priemonei skirti apyvartiniai taršos leidimai būtų parduodami aukcionuose laikantis Direktyvos 2003/87/EB 10 straipsnio 4 dalyje nustatytų principų bei sąlygų ir Komisijos reglamento (ES) Nr. 1031/2010 [1] 24 straipsnio. (3)Pagal šį straipsnį parduotinus apyvartinius taršos leidimus aukcionuose parduoda Europos investicijų bankas (EIB); jis aukcionus rengia pagal Komisijos reglamento (ES) Nr. 1031/2010 [2] 26 straipsnio 1 dalį paskirtoje aukcionų platformoje, o aukcionų pajamas perduoda Komisijai. (4)Taikant Europos Parlamento ir Tarybos reglamento (ES, Euratomas) 2018/1046 21 straipsnio 5 dalį, pajamos, gautos tuos apyvartinius taršos leidimus pardavus aukcionuose, sudaro išorės asignuotąsias pajamas.“ 5 straipsnis Sprendimo (ES) 2015/1814 pakeitimai Sprendimo (ES) 2015/1814 1 straipsnis iš dalies keičiamas taip: 5 dalies pirmos pastraipos trečias sakinys pakeičiamas taip: „Nukrypstant nuo pirmo ir antro sakinių, iki 2030 m. gruodžio 31 d. tuose sakiniuose nurodyti procentiniai dydžiai ir apyvartinių taršos leidimų skaičius (100 mln.) padvigubinami.“; 6 dalis papildoma šia pastraipa: „Nukrypstant nuo pirmos pastraipos, laikotarpiu iki 2026 m. gruodžio 31 d. apyvartiniai taršos leidimai iš rezervo perkeliami į apyvartą ir parduodami aukcionuose pagal Direktyvos 2003/87/EB 10e straipsnį tol, kol iš tokių aukcionų gautų pajamų suma pasiekia 20 mlrd. EUR.“ 6 straipsnis Šis reglamentas privalomas visas ir tiesiogiai taikomas visose valstybėse narėse.

Priimta Briuselyje Europos Parlamento vardu Tarybos vardu Pirmininkas / Pirmininkė Pirmininkas / Pirmininkė FINANSINĖ TEISĖS AKTO PASIŪLYMO PAŽYMA 1.PASIŪLYMO (INICIATYVOS) STRUKTŪRA 1.1.Pasiūlymo (iniciatyvos) pavadinimas Pasiūlymas dėl Europos Parlamento ir Tarybos reglamento dėl ekonomikos gaivinimo ir atsparumo didinimo planų „REPowerEU“ skyriaus. 1.2.Atitinkama (-os) politikos sritis (-ys) Sanglauda Ekonomikos ir finansų reikalai 1.3.Pasiūlymas (iniciatyva) susijęs (-usi) su:  nauju veiksmu  nauju veiksmu, kai bus įgyvendintas bandomasis projektas ir (arba) atlikti parengiamieji veiksmai esamo veiksmo galiojimo pratęsimu  vieno ar daugiau veiksmų sujungimu arba nukreipimu į kitą / naują veiksmą 1.4.Tikslas (-ai) 1.4.1.Bendrasis (-ieji) tikslas (-ai) Bendrasis siūlomo reglamento tikslas – prisidėti prie laipsniško Sąjungos priklausomybės nuo iškastinio kuro panaikinimo gerokai dar iki 2030 m. didinant energetikos sistemos atsparumą ir įvairinant dujų tiekimo šaltinius – didinant SGD ir importą dujotiekiais iš ne Rusijos tiekėjų, taip pat skatinant naudoti tvarų biometaną, t. y. pagamintą iš organinių atliekų ir žemės ūkio bei miškų liekanų, taip pat vandenilį iš atsinaujinančiųjų išteklių arba kito neiškastinio kuro (toliau – „REPowerEU“ tikslai). Tikslas – stiprinti sanglaudą užtikrinant tvarų ir saugų energijos tiekimą atsižvelgiant į dabartinę geopolitinę padėtį ir nacionalinius bei regioninius skirtumus. 1.4.2.Konkretus (-ūs) tikslas (-ai)

konkretus tikslas Konkretus tikslas – naudoti Ekonomikos gaivinimo ir atsparumo didinimo priemonę kaip strateginę sistemą, pagal kurią gali būti finansuojamos pagrindinės reformos ir investicijos, kuriomis prisidedama prie „REPowerEU“ tikslų įgyvendinimo. Dabartinė tvarka bus papildyta specialiai tam skirtais finansavimo šaltiniais ir lankstesnėmis nuostatomis dėl valstybėms narėms pagal kitas programas skirtų išteklių perkėlimo. Konkretaus tikslo bus siekiama glaudžiai bendradarbiaujant su atitinkamomis valstybėmis narėmis. 1.4.3.Numatomas (-i) rezultatas (-ai) ir poveikis Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms). Valstybės narės turės galimybę sustiprinti savo ekonomikos gaivinimo ir atsparumo didinimo planus: arba patikslinti juose numatytą bendrą finansinį įnašą arba įtraukti naujų reformų ir investicijų, kurioms bus skirtas papildomas finansavimas. Didesnis suderinimas su „REPowerEU“ tikslais bus naudingas ir jau esamoms galimybėms. Tikslinant ekonomikos gaivinimo ir atsparumo didinimo planus turi būti užtikrinta, kad dar likusios EGADP lėšos būtų naudojamos tinkamiausiai ir veiksmingiausiai, pavyzdžiui, perėjimui prie atsinaujinančiųjų išteklių energijos paspartinti ir energijos tiekimui įvairinti. 1.4.4.Veiklos rezultatų rodikliai Nurodyti pažangos ir pasiekimų stebėsenos rodiklius. Darbų rezultatų rodikliai: Komisijos patvirtintų pakeistų planų, į kuriuos įtrauktas „REPowerEU“ skyrius, skaičius. Rezultatų rodikliai: įgyvendintų į „REPowerEU“ skyrius įtrauktų priemonių skaičius; bendras įnašas siekiant „REPowerEU“ tikslų, visų pirma mažinant Sąjungos priklausomybę nuo rusiškų dujų. Poveikio rodikliai: „REPowerEU“ tikslai, kurių siekiama atitinkamais skyriais, įgyvendinti, inter alia, dėl gautos finansinės paramos. 1.5.Pasiūlymo (iniciatyvos) pagrindas 1.5.1.Trumpalaikiai arba ilgalaikiai poreikiai, įskaitant išsamų iniciatyvos įgyvendinimo pradinio etapo tvarkaraštį 2020 m. pradėjus įgyvendinti priemonę „NextGenerationEU“, Europos ekonomikoje vykdoma paspartinta žalioji ir skaitmeninė pertvarka. Tačiau dabar ši dvejopa pertvarka vykdoma sutrikdytomis pasaulinėmis aplinkybėmis ir kylant naujų neaiškumų. Šiomis aplinkybėmis Sąjungos energijos tiekimo saugumo didinimas tapo gyvybiškai svarbus sėkmingam ir tvariam atsigavimui po COVID-19 krizės. 1.5.2.Sąjungos dalyvavimo pridėtinė vertė (gali būti susijusi su įvairiais veiksniais, pvz., koordinavimo nauda, teisiniu tikrumu, didesniu veiksmingumu ar papildomumu). Šiame punkte „Sąjungos dalyvavimo pridėtinė vertė“ – dalyvaujant Sąjungai užtikrinama vertė, papildanti vertę, kuri būtų užtikrinta vien valstybių narių veiksmais. „REPowerEU“ tikslus pavyks pasiekti tik tuo atveju, jei Sąjunga pajėgs sudaryti sąlygas pažangioms ir greitoms investicijoms visoje Europoje. Šiems tikslams pasiekti reikia papildomų pajėgumų, papildomos ir pritaikytos infrastruktūros ir nuolatinių koordinuojamų pastangų siekiant pertvarkyti energetikos sistemą ir pramonės praktiką. Sąjungos intervencija bus naudinga tuo, kad bus sukurta speciali sistema, pagal kurią bus galima padėti valstybėms narėms rengti ir įgyvendinti su energetika susijusias reformas ir investicijas. Papildomos naudos duos tai, kad šie veiksmai bus koordinuojami siekiant užtikrinti nuoseklų visos ES atsaką, o sykiu priemonės bus pritaikytos prie kiekvienos valstybės narės ypatumų. 1.5.3.Panašios patirties išvados Ekonomikos gaivinimo ir atsparumo didinimo priemonė yra jau sukurta ir gerai veikianti sistema; dabar per ją galima suteikti papildomos paramos priemonėms, skirtoms Sąjungos priklausomybės nuo iškastinio kuro mažinimui paspartinti. Joje numatyta esama stebėsenos ir ataskaitų teikimo sistema, pagal kurią valstybės narės galėtų pranešti apie pažangą, padarytą siekiant „REPowerEU“ tikslų, visapusiškai užtikrindamos sinergiją su dabartiniais esamais nacionaliniais planais ir Europos semestro procesu.

Kad būtų pasiekti jos tikslai, ją reikia dar labiau sustiprinti – padidinti finansavimą ir sukurti papildomų paskatų į ekonomikos gaivinimo ir atsparumo didinimo planus įtraukti daugiau „REPowerEU“ priemonių. 1.5.4.Suderinamumas su daugiamete finansine programa ir galima sinergija su kitomis atitinkamomis priemonėmis Pasiūlyme numatyta nacionalinių „REPowerEU“ skyrių koncepcija – taip skatinamas pagal EGADP remiamų priemonių ir iš kitų šaltinių, įskaitant nacionalinius fondus, finansuojamų veiksmų koordinavimas bei sinergija. Todėl EGADP leis užtikrinti, kad politika ir veiksmai, kuriais bus didinama Sąjungos energetinė nepriklausomybė ir tiekimo saugumas, bus maksimaliai vienas kitą papildantys, nuoseklūs ir derantys tarpusavyje. Pasiūlyme taip pat numatytas glaudus derinimas su politikos rekomendacijomis, pateiktomis per Europos semestrą. 1.5.5.Įvairių turimų finansavimo galimybių vertinimas, įskaitant perskirstymo mastą Kartu su EGADP reglamento pakeitimais priimami kitų teisės aktų pakeitimai siekiant sukurti papildomų finansavimo šaltinių, kurie padėtų pagal EGADP sistemą finansuoti naujus „REPowerEU“ tikslus. Šiuo tikslu pajamos, gautos aukcionuose parduodant tam tikrą skaičių apyvartinių taršos leidimų prekybos sistemos (toliau – ATLPS) leidimų, bus skiriamos naujoms su energija susijusioms priemonėms finansuoti. Valstybėms narėms taip pat bus suteikta daugiau lankstumo perkelti joms skirtus išteklius tiek pagal Bendrųjų nuostatų reglamentą ((ES) 2021/1060), tiek pagal Reglamentą dėl BŽŪP strateginių planų ((ES) 2021/2115). 1.6.Pasiūlymo (iniciatyvos) trukmė ir finansinis poveikis  trukmė ribota – galioja nuo MMMM [MM DD] iki MMMM [MM DD], –  įsipareigojimų asignavimų finansinis poveikis nuo 2022 m. iki 2023 m., o mokėjimų asignavimų – nuo 2022 m. iki 2026 m.;  trukmė neribota –įgyvendinimo pradinis laikotarpis – nuo MMMM iki MMMM, –vėliau – visuotinis taikymas. 1.7.Numatytas (-i) valdymo būdas (-ai)  Tiesioginis valdymas, vykdomas Komisijos: – padalinių, įskaitant Sąjungos delegacijų darbuotojus; – vykdomųjų įstaigų.  Pasidalijamasis valdymas kartu su valstybėmis narėmis  Netiesioginis valdymas, biudžeto vykdymo užduotis pavedant: – trečiosioms valstybėms arba jų paskirtiems organams;

– tarptautinėms organizacijoms ir jų agentūroms (nurodyti); – EIB ir Europos investicijų fondui; – Finansinio reglamento 70 ir 71 straipsniuose nurodytiems organams; – viešosios teisės reglamentuojamoms įstaigoms; – įstaigoms, kurių veiklą reglamentuoja privatinė teisė ir kurioms pavesta teikti viešąsias paslaugas, jeigu joms suteikiamos pakankamos finansinės garantijos; – įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurioms suteikiamos pakankamos finansinės garantijos; – atitinkamame pagrindiniame akte nurodytiems asmenims, kuriems pavesta vykdyti konkrečius veiksmus BUSP srityje pagal ES sutarties V antraštinę dalį. –Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje. Pastabos nėra duomenų 2.VALDYMO PRIEMONĖS 2.1.Stebėsenos ir ataskaitų teikimo taisyklės Nurodyti dažnumą ir sąlygas. Pasiūlymas grindžiamas esama EGADP reglamente nustatyta į ekonomikos gaivinimo ir atsparumo didinimo planus įtrauktų reformų ir investicijų įgyvendinimo stebėsenos, vertinimo ir pažangos ataskaitų teikimo tvarka. Į „REPowerEU“ skyrių įtrauktoms priemonėms bus taikoma ta pati stebėsenos tvarka kaip ir kitoms EGADP priemonėms, o pažangai, padarytai siekiant konkrečiai „REPowerEU tikslų“, stebėti, numatytos specialios nuostatos. Naujuose „REPowerEU“ skyriuose taip pat bus pateikiama informacija apie priemones, finansuojamas ne iš EGADP, o iš nacionalinių ar kitų Sąjungos lėšų. Taip bus galima susidaryti išsamų ir kiekybinį vaizdą apie suplanuotas politikos priemones, skirtas „REPowerEU“ tikslams įgyvendinti, siekiant užtikrinti, jog kiekviena reforma ir kiekvienos investicijos būtų remiamos iš tinkamiausio finansavimo šaltinio, atsižvelgiant į jų aprėptį, įgyvendinimo ypatumus ir tvarkaraštį. Priemonių, finansuojamų ne iš EGADP, o iš kitų šaltinių, įgyvendinimas bus stebimas pagal esamą Europos semestro sistemą. 2.2.Valdymo ir kontrolės sistema (-os) 2.2.1.Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės strategijos pagrindimas Atsižvelgiant į tiesiogines tvaraus atsigavimo ir atsparios Sąjungos bei ES energetinio saugumo sąsajas, Ekonomikos gaivinimo ir atsparumo didinimo priemonė yra Europos atsakui į kylančias naujas energetikos problemas valdyti tinkama teisinė sistema. Pasiūlyme pateikta „REPowerEU“ skyrių koncepcija išplečiama gerai veikianti EGADP valdymo ir kontrolės sistema, kad ji apimtų papildomas reformas ir investicijas, kuriomis remiami „REPowerEU“ tikslai.

Be to, per „REPowerEU“ skyrių užtikrinamas EGADP remiamų priemonių veiksmingumas ir suderinamumas su kitomis priemonėmis, finansuojamomis iš kitų šaltinių. „REPowerEU“ skyriams taikoma bendroji kontrolės sistema – tai reiškia, kad valstybės narės turėtų įrodyti, kaip jų įdiegtos kontrolės sistemos veiksmingai užtikrina papildomumą ir užkerta kelią dvigubam finansavimui. 2.2.2.Informacija apie nustatytą riziką ir jai sumažinti įdiegtą (-as) vidaus kontrolės sistemą (-as) Kaip ir pagal galiojančią EGADP tvarką, rizika yra susijusi su veiklos rezultatų vertinimu (nepasiektos iš anksto nustatytos siektinos ir (arba) tarpinės reikšmės). Priemonės, kurių bus imtasi siekiant sumažinti riziką, yra šios: –prieš išmokant lėšas bus atliekamas išsamus vertinimas, ar paramą gaunančios valstybės narės pasiekė siektinas ir (arba) tarpines reikšmes; –mokėjimų sustabdymo aktyvavimas ir mokėjimų panaikinimas, jei paramą gaunančios valstybės narės nepasiekia siektinų reikšmių / tarpinių reikšmių. Priemonę tiesioginio valdymo būdu įgyvendins Komisija vadovaudamasi Finansiniu reglamentu. 2.2.3.Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą) Valstybei narei teikiamas finansinis įnašas bus finansavimas, nesusijęs su sąnaudomis, nurodytomis Finansinio reglamento 125 straipsnio 1 dalies a punkte. 2.3.Sukčiavimo ir pažeidimų prevencijos priemonės Nurodyti dabartines arba numatytas prevencijos ir apsaugos priemones, pvz., išdėstytas Kovos su sukčiavimu strategijoje. Standartinės sukčiavimo ir pažeidimų prevencijos ir apsaugos nuostatos pateiktos galiojančiame EGADP reglamente. Ekonomikos ir finansų reikalų GD taikys savo kovos su sukčiavimu strategiją, atsižvelgdamas į įgyvendintinų priemonių proporcingumą ir ekonominę naudą. Tinkami vidaus kontrolės procesai bus taikomi valdymo lygmenimis ir bus parengti siekiant pagrįstai įsitikinti, kad bus pasiekti šie tikslai: operacijų efektyvumo, veiksmingumo ir ekonomiškumo; ataskaitų teikimo patikimumo; turto ir informacijos apsaugos; tinkamai valdomos rizikos, susijusios su operacijų teisėtumu ir tvarkingumu, ir sukčiavimo bei pažeidimų prevencijos, nustatymo, ištaisymo ir tolesnės su tokiu sukčiavimu ir pažeidimais susijusios veiklos. 3.NUMATOMAS PASIŪLYMO (INICIATYVOS) FINANSINIS POVEIKIS 3.1.Daugiametės finansinės programos išlaidų kategorija (-os) ir biudžeto išlaidų eilutė (-ės), kurioms daromas poveikis Valstybės narės turės galimybę iki 7,5 proc. savo asignavimų pagal sanglaudos priemones (iki 26,9 mlrd. EUR) ir 12,5 proc. savo asignavimų pagal Europos žemės ūkio fondą kaimo plėtrai (iki 7,5 mlrd. EUR) perkelti į Ekonomikos gaivinimo ir atsparumo didinimo fondą ir jas naudoti į „REPowerEU“ skyrių įtrauktoms priemonėms finansuoti. ·Dabartinės biudžeto eilutės

Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija Biudžeto eilutė Išlaidų

rūšis Įnašas Numeris

DA / NDA. ELPA šalių valstybių kandidačių trečiųjų valstybių pagal Finansinio reglamento 21 straipsnio 2 dalies b punktą [06.00201] Ekonomikos gaivinimo ir atsparumo didinimo priemonė — negrąžintina parama DA NE NE NE NE ·Prašomos sukurti naujos biudžeto eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija Biudžeto eilutė Išlaidų

rūšis Įnašas Numeris

DA / NDA ELPA šalių valstybių kandidačių trečiųjų valstybių pagal Finansinio reglamento 21 straipsnio 2 dalies b punktą [XX.YY.YY.YY] TAIP / NE TAIP / NE TAIP / NE TAIP / NE 3.2.Numatomas pasiūlymo finansinis poveikis asignavimams Iniciatyva daugiausia bus finansuojama iš išorės asignuotųjų pajamų (žr. 3.3 punktą). Valstybės narės turės galimybę iki 7,5 proc. savo asignavimų pagal sanglaudos priemones (iki 26,9 mlrd. EUR) ir 12,5 proc. savo asignavimų pagal Europos žemės ūkio fondą kaimo plėtrai (iki 7,5 mlrd. EUR) perkelti į Ekonomikos gaivinimo ir atsparumo didinimo fondą ir jas naudoti į „REPowerEU“ skyrių įtrauktoms priemonėms finansuoti. 3.2.1.Numatomo poveikio veiklos asignavimams santrauka – Pasiūlymui (iniciatyvai) įgyvendinti veiklos asignavimai nenaudojami – Pasiūlymui (iniciatyvai) įgyvendinti veiklos asignavimai naudojami taip: mln. EUR (tūkstantųjų tikslumu) Daugiametės finansinės programos

išlaidų kategorija Numeris GD <…….> N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) IŠ VISO □Veiklos asignavimai Biudžeto eilutė Įsipareigojimai (1a) p.m p.m p.m p.m Mokėjimai (2a) p.m p.m p.m p.m Biudžeto eilutė Įsipareigojimai (1b) Mokėjimai (2b) Administracinio pobūdžio asignavimai, finansuojami iš konkrečių programų paketo lėšų. Biudžeto eilutė (3) IŠ VISO asignavimų

<….> GD Įsipareigojimai = 1a + 1b + 3 Mokėjimai = 2a + 2b +3





□ IŠ VISO veiklos asignavimų Įsipareigojimai (4) Mokėjimai (5) □ IŠ VISO administracinio pobūdžio asignavimų, finansuojamų iš konkrečių programų paketo lėšų. (6) pagal daugiametės finansinės programos <….> IŠLAIDŲ KATEGORIJĄ Įsipareigojimai = 4 + 6 Mokėjimai = 5 + 6 Jei pasiūlymas (iniciatyva) daro poveikį kelioms veiklos išlaidų kategorijoms, pakartokite pirmiau pateiktą dalį:

□IŠ VISO veiklos asignavimų (visose veiklos išlaidų kategorijose) Įsipareigojimai (4) Mokėjimai (5) IŠ VISO administracinio pobūdžio asignavimų, finansuojamų iš konkrečių programų paketo lėšų (visose veiklos išlaidų kategorijose) (6) IŠ VISO asignavimų

pagal daugiametės finansinės programos

1–6 IŠLAIDŲ KATEGORIJAS

(Orientacinė suma) Įsipareigojimai = 4 + 6 Mokėjimai = 5 + 6







Daugiametės finansinės programos

išlaidų kategorija 7 „Administracinės išlaidos“ Šią dalį pildyti naudojant administracinio pobūdžio biudžeto duomenų lentelę, kuri pirmiausia bus pateikta finansinės teisės akto pasiūlymo pažymos priede (Vidaus taisyklių V priedas) ir įkelta į DECIDE tarnybų tarpusavio konsultacijoms. mln. EUR (tūkstantųjų tikslumu) N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) IŠ VISO GD <…….> □ Žmogiškieji ištekliai □ Kitos administracinės išlaidos IŠ VISO <….> GD Asignavimai IŠ VISO asignavimų

pagal daugiametės finansinės programos

7 IŠLAIDŲ KATEGORIJĄ

(Iš viso įsipareigojimų = Iš viso mokėjimų) mln. EUR (tūkstantųjų tikslumu) N metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) IŠ VISO IŠ VISO asignavimų

pagal daugiametės finansinės programos 1–7 IŠLAIDŲ KATEGORIJAS

Įsipareigojimai Mokėjimai 3.2.2.Numatomas veiklos asignavimais finansuojamas atliktas darbas Įsipareigojimų asignavimai mln. EUR (tūkstantųjų tikslumu) Nurodyti tikslus ir atliktus darbus  N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) IŠ VISO ATLIKTI DARBAI Rūšis Vidutinės sąnaudos Skaičius Sąnaudos Skaičius Sąnaudos Skaičius Sąnaudos Skaičius Sąnaudos Skaičius Sąnaudos Skaičius Sąnaudos Skaičius Sąnaudos Bendras skaičius Iš viso sąnaudų 1 KONKRETUS TIKSLAS… – Atliktas darbas – Atliktas darbas – Atliktas darbas 1 konkretaus tikslo tarpinė suma 2 KONKRETUS TIKSLAS ... – Atliktas darbas 2 konkretaus tikslo tarpinė suma IŠ VISO 3.2.3.Numatomo poveikio administraciniams asignavimams santrauka – Pasiūlymui (iniciatyvai) įgyvendinti administracinio pobūdžio asignavimų nenaudojama – Pasiūlymui (iniciatyvai) įgyvendinti administracinio pobūdžio asignavimai naudojami taip: mln. EUR (tūkstantųjų tikslumu) N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) IŠ VISO

Daugiametės finansinės programos

7 IŠLAIDŲ KATEGORIJA

Žmogiškieji ištekliai Kitos administracinės išlaidos Tarpinė suma pagal daugiametės finansinės programos

7 IŠLAIDŲ KATEGORIJĄ

Neįtraukta į daugiametės finansinės programos

7 IŠLAIDŲ KATEGORIJĄ Žmogiškieji ištekliai Kitos administracinio

pobūdžio išlaidos Tarpinė suma,

neįtraukta į daugiametės finansinės programos

7 IŠLAIDŲ KATEGORIJĄ

IŠ VISO Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų veiksmui valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus. 3.2.3.1.Numatomi žmogiškųjų išteklių poreikiai – Pasiūlymui (iniciatyvai) įgyvendinti žmogiškųjų išteklių nenaudojama. – Pasiūlymui (iniciatyvai) įgyvendinti žmogiškieji ištekliai naudojami taip: Sąmatą surašyti etatų vienetais · N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) □ Etatų plano pareigybės (pareigūnai ir laikinieji darbuotojai) ·20 01 02 01 (Komisijos būstinė ir atstovybės) ·20 01 02 03 (Delegacijos) ·01 01 01 01 (Netiesioginiai moksliniai tyrimai) · 01 01 01 11 (Tiesioginiai moksliniai tyrimai) ·Kitos biudžeto eilutės (nurodyti) ·□ Išorės darbuotojai (etatų vienetais): · ·20 02 01 (CA, SNE, INT finansuojami iš bendrojo biudžeto) ·20 02 03 (CA, LA, SNE, INT ir JPD atstovybėse) ·XX 01 xx yy zz · ·būstinėje · · · ·delegacijose · ·01 01 01 02 (CA, SNE, INT – netiesioginiai moksliniai tyrimai) · 01 01 01 12 (CA, SNE, INT – tiesioginiai moksliniai tyrimai) ·Kitos biudžeto eilutės (nurodyti) ·IŠ VISO XX yra atitinkama politikos sritis arba biudžeto antraštinė dalis. Žmogiškųjų išteklių poreikiai bus tenkinami panaudojant GD darbuotojus, jau paskirtus veiksmui valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus. Vykdytinų užduočių aprašymas: Pareigūnai ir laikinieji darbuotojai Išorės darbuotojai 3.2.4.Suderinamumas su dabartine daugiamete finansine programa Pasiūlyme (iniciatyvoje): – galima visiškai finansuoti perskirstant asignavimą atitinkamoje daugiametės finansinės programos (DFP) išlaidų kategorijoje. Valstybės narės turės galimybę iki 7,5 proc. savo asignavimų pagal sanglaudos priemones (iki 26,9 mlrd. EUR) ir 12,5 proc. savo asignavimų pagal Europos žemės ūkio fondą kaimo plėtrai (iki 7,5 mlrd. EUR) perkelti į Ekonomikos gaivinimo ir atsparumo didinimo fondą ir jas naudoti į „REPowerEU“ skyrių įtrauktoms priemonėms finansuoti. Dėl to nereikia peržiūrėti atitinkamų daugiametės finansinės programos išlaidų kategorijų.

– Reikia panaudoti nepaskirstytą maržą pagal atitinkamą DFP išlaidų kategoriją ir (arba) specialias priemones, kaip apibrėžta DFP reglamente. Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes bei sumas ir pasiūlytas naudoti priemones. – Reikia persvarstyti DFP. Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas. 3.2.5.Trečiųjų šalių įnašai Pasiūlyme (iniciatyvoje): – nenumatyta bendro su trečiosiomis šalimis finansavimo – numatytas trečiųjų šalių bendras finansavimas apskaičiuojamas taip: Asignavimai mln. EUR (tūkstantųjų tikslumu) N

metai N+1

metai N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) Iš viso Nurodyti bendrą finansavimą teikiančią įstaigą IŠ VISO bendrai finansuojamų asignavimų

3.3.Numatomas poveikis pajamoms – Pasiūlymas (iniciatyva) neturi finansinio poveikio pajamoms. – Pasiūlymas (iniciatyva) turi finansinį poveikį: – nuosaviems ištekliams – kitoms pajamoms –nurodyti, jei pajamos priskirtos išlaidų eilutėms  mln. EUR (tūkstantųjų tikslumu) Biudžeto pajamų eilutė: Einamųjų finansinių metų asignavimai Pasiūlymo (iniciatyvos) poveikis 2023 2024 N+2

metai N+3

metai Atsižvelgiant į poveikio trukmę įterpti reikiamą metų skaičių (žr. 1.6 punktą) ...................straipsnis p.m p.m p.m p.m Asignuotųjų pajamų atveju nurodyti biudžeto išlaidų eilutę (-es), kuriai (-oms) daromas poveikis.